আবুল কাসেম, লাখাই থেকে ॥ লাখাই উপজেলা পরিষদ নির্বাচনে চেয়ারম্যান, ভাইস চেয়ারম্যান ও মহিলা ভাইস চেয়ারম্যান প্রার্থী সমর্থকদের জোরালো প্রচার প্রচারনায় মুখরিত সর্বত্র। আর মাত্র ৪ দিন পরে এ নির্বাচনে বিজয়ের মালা গলায় দিয়ে শেষ হাসিটা কে হাসবেন এমন আলোচনা প্রতিটি মানুষের মুখে মুখে। তবে প্রার্থীদের যার যার সমর্থক ও শুভাকাংখিরা সাধারণ ভোটারদের দ্বারে দ্বারে ঘুরছেন। জানা যায়, ৪র্থ দফায় লাখাই উপজেলা নির্বাচনের তপসিল ঘোষনার পর থেকেই প্রার্থীরা মাঠে কাজ শুরু করে। গ্রামের আনাছে কানাছ থেকে শুরু করে হাট বাজার, বিভিন্ন রাস্তার মোড়ে অব্যাহতভাবে মাইকের মাধ্যমে সমর্থকরা প্রার্থীদের গুনকীর্তনের জানান দিচ্ছেন। পাশাপাশি তারা প্রচলিত কিছু জনপ্রিয় গানের সুরে ভোটারদের মনকাড়ার চেষ্টা করছেন। আর এসব মিলে এখন ভোট উৎসবে পরিণত হয়েছে এ ...